15.10.2004 Den Europæiske Unions Tidende L 316/61 KOMMISSIONENS FORORDNING (EF) Nr. 1774/2004 af 14. oktober 2004 om ændring af forordning (EF) nr. 1623/2000 om gennemførelsesbestemmelser til Rådets forord- ning (EF) nr. 1493/1999 om den fælles markedsordning for vin for så vidt angår markedsmeka- nismer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (!), særlig artikel 26 og 33, og ud fra følgende betragtninger: (1) — I forbindelse med den ordning med støtte til privat oplagring af vin og druemost, der er fastsat i forordning (EF) nr. 1493/1999, bør det med henblik på at fremme tilpasningen af produktionen til markederne tillades, at salgskontrakter kan indgås i oplagringskontrakternes gyldighedsperiode. (2) — Efter artikel 42 i Kommissionens forordning (EF) nr. 1623/2000 ?) skal vindestillationsvirksomheder god- kendes, og der skal opstilles lister over godkendte destil- lationsvirksomheder. I betragtning af, hvor vigtig destilla- tion til konsumalkohol er, bør det sikres, at de pågæl- dende destillationsvirksomheder får adgang til listerne. Det bør også fastsættes, at oplysningerne offentliggøres elektronisk. (3) — For så vidt angår destillationsordningen og ordningen for tilbagetrækning under kontrol af biprodukter fra vinpro- duktion, bør reglerne for økologisk produktion af druer tydeliggøres, og Kommissionen bør underrettes om visse undtagelser, som medlemsstaterne anvender. (4) — I artikel 63a i forordning (EF) nr. 1623/2000, der vedrører destillation til konsumalkohol, er der fastsat en procentdel af produktionen, for hvilken producenterne kan deltage i destillationen. Det er nødvendigt at fast- sætte procentdelen for produktionsåret 2004/05. Erfarin- gerne fra de foregående produktionsår viser også, at visse datoer i forbindelse med denne destillation bør ændres. Med henblik på bedre at kunne kontrollere afsætningen af den alkohol, der fremkommer ved denne destillation, bør det fastsættes, at godkendelse skal gives på forhånd. (1) EFT L 179 af 14.7.1999, s. 1. Senest ændret ved Kommissionens forordning (EF) nr. 1795/2003 (EUT L 262 af 14.10.2003, s. 13). (?) EFT L 194 af 31.7.2000, s. 45. Senest ændret ved forordning (EF) nr. 908/2004 (EUT L 163 af 30.4.2004, s. 56). (5) — For at sikre, at interventionsforanstaltningerne forløber korrekt i de tilfælde, hvor flere medlemsstater er indblandet, bør det fastsættes, at en liste med de af medlemsstaterne udpegede myndigheder skal offentlig- gøres. (6) — Forordning (EF) nr. 1623/2000 bør derfor ændres. (7) — Forordningen bør anvendes fra den 1. august 2004, så de ved forordning (EF) nr. 1493/1999 indførte ændringer kan anvendes i hele produktionsåret. (89 — De i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING: Artikel 1 I forordning (EF) nr. 1623/2000 foretages følgende ændringer: 1) Artikel 34, stk. 3, affattes således: »3. I kontraktens gyldighedsperiode må producenten hverken afsætte det af en oplagringskontrakt omfattede produkt eller forsende det til tredjemand, jf. dog artikel 33 og stk. 4, 5 og 6 i denne artikel. Uanset første afsnit kan producenten i kontraktens gyldig- hedsperiode indgå en salgskontrakt om det oplagrede produkt med virkning fra oplagringskontraktens udløb. Han kan også forpligte sig til, så snart kontrakten udløber, at levere vinen til destillation som omhandlet i afsnit III i denne forordning.« 2) Artikel 42 affattes således: »Artikel 42 Godkendelse af destillationsvirksomheder 1.  Medlemsstaterne godkender de destillationsvirksom- heder, der ansøger herom, og hvis anlæg befinder sig på deres område.